

Ειδικότητα στο Τ4Ε (ΠΕ03.ΕΑΕ)

Εκπαιδευτικό σενάριο για τη διδασκαλία εξισώσεων πρώτου βαθμού σε μαθητές δευτέρας γυμνασίου με μαθησιακές δυσκολίες που φοιτούν στο τμήμα ένταξης.

Ευστράτιος Πατσιάνης

Τμήμα (Κωδικός 2148)

Περιεχόμενα

[Ταυτότητα σεναρίου 3](#_Toc69224384)

[Βασική Ροή Σεναρίου 5](#_Toc69224385)

[Πλαίσιο Υλοποίησης 6](#_Toc69224386)

[Χρησιμοποιούμενα εργαλεία/μέσα 6](#_Toc69224387)

[Χρονοπρογραμματισμός 7](#_Toc69224388)

Οδηγίες για την υλοποίηση του σεναρίου8

## Ταυτότητα σεναρίου

## Τάξη: Β’ Γυμνασίου – Τμήμα ένταξης

## Μάθημα/Γνωστικό Αντικείμενο: Μαθηματικά – Εξισώσεις πρώτου βαθμού.

## Προσδοκώμενα μαθησιακά αποτελέσματα: Οι μαθητές να αναγνωρίζουν πότε μια εξίσωση έχει λύση ή είναι αδύνατη ή είναι αόριστη και να μπορούν να την επιλύσουν.

## Προαπαιτούμενες γνώσεις των μαθητών για την υλοποίηση του σεναρίου:

## Βασικές αριθμητικές πράξεις της πρόσθεσης, της αφαίρεσης, του πολλαπλασιασμού και της διαίρεσης. Βασικές δεξιότητες παρακολούθησης και χρήσης πλατφόρμας webex και eclass.

## Χρόνος υλοποίησης: 1 διδακτική ώρα στην ψηφιακή τάξη

## Σύντομη περιγραφή σεναρίου: To συγκεκριμένο εκπαιδευτικό σενάριο έχει σκοπό ο καθηγητής της τάξης να συλλέξει τις απαραίτητες πληροφορίες για να διαπιστώσει το βαθμό επίτευξης των διδακτικών στόχων και να δώσει κίνητρο στους μαθητές για επιπλέον μάθηση. Οι μαθητές στα προηγούμενα μαθήματα έχουν αποκτήσει δεξιότητες που τους επιτρέπουν να παρακολουθήσουν διδασκαλία μέσω της πλατφόρμας Webex και χρήσης της πλατφόρμας Eclass. Αφού ολοκληρωθεί η διδασκαλία της διδακτικής ενότητας, οι μαθητές θα λάβουν κάποιες οδηγίες και καλούνται να συνεργαστούν για να ολοκληρώσουν κάποιες ασκήσεις στη πλατφόρμα Eclass για τις οποίες θα λάβουν ανατροφοδότηση στα τελευταία λεπτά της διδακτικής ώρας.

## Δραστηριότητες που οδηγούν στην ενεργητική εμπλοκή των μαθητών: Ομαδοποίηση μαθητών και συνεργασία μεταξύ τους. Ασκήσεις πολλαπλής επιλογής, αντιστοίχισης, ερωτήσεις τύπου Σωστό-Λάθος, συμπλήρωσης κενών.

## Χρησιμοποιούμενα εργαλεία (ονομαστικά)

## Σύγχρονης διδασκαλίας: Webex(Chat, Διαμοιρασμός οθόνης, Breakout Sessions, Questions and Answers)

## Ασύγχρονης διδασκαλίας: Eclass(Ασκήσεις)

## Βασική Ροή Σεναρίου

## Πλαίσιο Υλοποίησης

Το εκπαιδευτικό σενάριο διδασκαλίας σχεδιάστηκε για να καλύψει μια διδακτική ώρα σύγχρονης εκπαίδευσης μέσω της πλατφόρμας Webex. Το σενάριο πραγματοποιείται κατά την ολοκλήρωση διδασκαλίας της διδακτικής ενότητας των εξισώσεων πρώτου βαθμού της δευτέρας γυμνασίου σε μαθητές με μαθησιακές δυσκολίες που φοιτούν στο τμήμα ένταξης. Οι μαθητές θα κληθούν να χρησιμοποιήσουν συγχρόνως την πλατφόρμα Eclass. Ο χρόνος υλοποίησης είναι μια διδακτική ώρα (40’ λεπτά). Οι μαθητές έχουν χρησιμοποιήσει τις συγκεκριμένες πλατφόρμες σε προηγούμενα μαθήματα και είναι αρκετά εξοικειωμένοι με τα εργαλεία που θα χρησιμοποιήσουν σε αυτές.

## Χρησιμοποιούμενα εργαλεία/μέσα

* Webex(Chat, Διαμοιρασμός οθόνης, Breakout Sessions, Questions and Answers)
* Eclass(Ασκήσεις)

## Χρονοπρογραμματισμός

|  |  |  |  |
| --- | --- | --- | --- |
| **Χρονοπρογραμματισμός** | **Δραστηριότητα** | **Περιγραφή** | **Εκπαιδευτικά μέσα** |
| **Φάση 1.**  **Σύνδεση με προϋπάρχουσα γνώση**  **(5 λεπτά)** | Υπενθύμιση βασικών κανόνων θεωρίας. | Επανάληψη των προηγούμενων γνώσεων και σύνδεση τους με τη διαδικασία που θα ακολουθηθεί | Webex  (Chat, Διαμοιρασμός οθόνης) |
| **Φάση 2.**  **Διδασκαλία**  **(15 λεπτά)** | Διδασκαλία μεθόδων επίλυσης ασκήσεων,  Παρουσίαση λυμένων ασκήσεων | Παρουσιάζουμε τις μεθόδους επίλυσης ασκήσεων, Λύνουμε παραδείγματα | Webex  (Chat, Διαμοιρασμός οθόνης, Questions and Answers)  Eclass (Ασκήσεις) |
| **Φάση 3.**  **Εμπέδωση**  **(15 λεπτά)** | Χωρίζουμε τους μαθητές σε ομάδες των δύο ατόμων. Οι μαθητές καλούνται να συνεργαστούν για να επιλύσουν διάφορες ασκήσεις που έχουν στους προσωπικούς τους συνδέσμους στη πλατφόρμα Eclass. | Οι μαθητές χωρίζονται σε δυάδες μέσω του εργαλείου Breakout Sessions(Webex) για να μπορούν να συνεργαστούν. Συνδέονται στη πλατφόρμα Eclass, όπου υπάρχουν οι ερωτήσεις που τους έχουμε αναθέσει και αναλαμβάνουν να τις απαντήσουν | Webex  (Breakout Sessions)  Eclass  (Ασκήσεις) |
| **Φάση 4**.  **Αξιολόγηση**  **(5 λεπτά)** | Έλεγχος απαντήσεων των μαθητών και ανατροφοδότηση τους. | Ελέγχουμε τις απαντήσεις των μαθητών, συζητάμε, λύνουμε τις απορίες τους | Webex  (Chat, Διαμοιρασμός οθόνης)  Eclass (Ασκήσεις) |


## https://docs.google.com/drawings/u/0/d/s6pOCU8QBU8-mMZs-5hQNtQ/image?w=710&h=10&rev=1&ac=1&parent=1v2JmNdkXXVojQmiMkEGouDwVmfAA7unKΟδηγίες για την υλοποίηση του σεναρίου

**Φάση 1**


Ανακοινώνουμε στους μαθητές τη πορεία που θα ακολουθήσουμε στη σημερινή διδασκαλία, υπενθυμίζουμε τι διδαχθήκαμε στα προηγούμενα μαθήματα και εξηγούμε πως θα χρησιμοποιήσουμε τις γνώσεις μας στη σημερινή διαδικασία του μαθήματος. Διαμοιράζουμε την οθόνη μας στη πλατφόρμα Webex.

**Φάση 2**

Παρουσιάζουμε τις μεθόδους επίλυσης των ασκήσεων και τις συνδέουμε με τις προηγούμενες γνώσεις.




Λύνουμε κάποια παραδείγματα ασκήσεων μέσω του εργαλείου «Questions and answers» της πλατφόρμας Webex και του εργαλείου «Ασκήσεις» της πλατφόρμας Eclass στην οποία οι μαθητές θα κληθούν να εργαστούν στο επόμενο στάδιο της διδασκαλίας.




**Φάση 3**

Θέλουμε οι μαθητές να δραστηριοποιηθούν και να συνεργαστούν, γι’ αυτό τους χωρίζουμε σε δυάδες χρησιμοποιώντας το εργαλείο «Breakout Sessions». Οι μαθητές μπορούν να επικοινωνούν μεταξύ τους σε κάθε ομάδα. Τους αναθέτουμε κάποιες ασκήσεις στη πλατφόρμα Eclass, τις οποίες πρέπει να απαντήσουν σε 15 λεπτά.



Οι ασκήσεις περιέχουν ερωτήσεις τύπου συμπλήρωσης κενών, Σωστού-Λάθους, πολλαπλής επιλογής και αντιστοίχισης που κεντρίζουν το ενδιαφέρον και δραστηριοποιούν τους μαθητές. Χρησιμοποιούμε συχνά ασκήσεις τέτοιου τύπου, γι’ αυτό οι μαθητές είναι εξοικειωμένοι με τα εργαλεία που θα χρησιμοποιήσουν στις δύο πλατφόρμες.



**Φάση 4**

Κάνουμε τον απαραίτητο έλεγχο στις απαντήσεις των μαθητών και εντοπίζουμε τα λάθη τους. Αναλύουμε τις απαντήσεις, λύνουμε τις απορίες των μαθητών, τους ενισχύουμε θετικά και προσπαθούμε να ανεβάζουμε την αυτοπεποίθηση τους.